Бадай, самай калярытнай постацьцю перад адкрыцьцём помніку на плошчы Тысячагодзьдзя стаў казачок сталага веку зь сівой барадой і пагрозьлівым выглядам. На сінім башлыку, што зьвісаў на чорную чэркеску, выразна красаваліся два белыя двухгаловыя арлы. Разам з асобай Неўскага гэтая, як для мяне, тэатралізаваная фігура зь мінулага веку ўвасабляла сабой выразны ідэалягічны мэм “рускага сьвету”.